open-index/open-wikipedia-markdown huggingface dataset:
ראדה חאמוביץ'

**ראדה חאמוביץ**' (בסרבית: **Раде Хамовић**; 13 בפברואר 1916 – 19 במאי 2009) היה גנרל יוגוסלבי אשר פיקד על כוחות בפרטיזנים של טיטו במהלך מלחמת העולם השנייה. לאחר המלחמה שימש כראש המטה הכללי היוגוסלבי בין השנים 1961–1967.

## ביוגרפיה
חאמוביץ' נולד ב-13 בפברואר 1916 בסטולאץ שהשתייכה אז לאימפריה האוסטרו-הונגרית. אביו היה סוחר שהתעשר לאחר שסיפק קפה ומזון לצבא האוסטרו-הונגרי במהלך מלחמת העולם הראשונה. לאחר המלחמה, סופחה סטולאץ לממלכת יוגוסלביה. ב-1936 הוא התגייס לצבא המלכותי היוגוסלבי ולמד באקדמיה הצבאית בבלגרד. לאחר מכן למד בבית ספר לקצינים בסרייבו ומונה למפקד רגימנט הרגלים ה-60.

באפריל 1941 פלשו מדינות הציר ליוגוסלביה וכבשו אותה תוך 13 ימים. חאמוביץ' הצליח להימנע מנפילה בשבי ונמלט לרומניה. כעבור זמן קצר הוא חזר ליוגוסלביה, והצטרף לפרטיזנים של טיטו. הוא השתתף בקרבות בבוסניה והרצגובינה כנגד הגרמנים ותומכיהם, ובקרואטיה כנגד האוסטאשה. באוקטובר 1941 הוא מונה למפקד גזרת סרייבו-פוצ'ה. במאי 1942 הוא מונה לחבר המפקדה העליונה של הפרטיזנים. באוגוסט של אותה הוא מונה למפקד בריגדת המחץ ה-3. בדצמבר 1943 הוא מונה לראש מטה הדיוויזיה ה-29.

לאחר המלחמה הוא המשיך לשרת במטה הכללי היוגוסלבי. בין 1952–1956 הוא שימש כמפקד המחוז הצבאי הארמייה ה-3 בסקופיה. לאחר מכן מונה למפקד המחוז הצבאי הארמייה ה-5 בזגרב. ב-16 ביוני 1961 הוא מונה לראש המטה הכללי היוגוסלבי עד 15 ביוני 1967 כאשר במקומו מונה מילוש שומוניה. לאחר מכן מונה לתפקיד הסמלי של המפקח הכללי של הצבא היוגוסלבי.

באוגוסט 1968 הוא התנגד להחלטתו של יוסיפ ברוז טיטו להכריז על גיוס כללי של הצבא היוגוסלבי לנוכח האביב של פראג. עקב כך, הוא סולק מהצבא. לאחר פירוק יוגוסלביה הוא עבר להתגורר בסלובניה. הוא נפטר בליובליאנה ב-19 במאי 2009.

## קישורים חיצוניים

* ראדה חאמוביץ' באתר הגנרלים של מלחמת העולם השנייה

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:מעוטרי עיטור כוכב הפרטיזנים
קטגוריה:ילידי 1916
קטגוריה:נפטרים ב-2009
בית העלמין בוגוסלובסקויה

**בית העלמין בוגוסלובסקויה** (ברוסית: **Богословское кладбище**) הוא בית קברות, הממוקם בנפת קלינין, בסנקט פטרבורג.

## אנשים מפורסמים הקבורים בבית העלמין
* ויקטור צוי 
* יבגני שוורץ 
* יבגני מראווינסקי 
* ולריאן פרולוב
* מיכאיל קובליוב 
* קיריל לברוב
* יעקב פרנקל
* מיכאיל רימסקי-קורסקוב
* יצחק מואיסייביץ זלצמן

## קישורים חיצוניים
* 

בוגוסלובסקויה
נסטורי אירנקונדה

**נסטורי "נסטור" אירנקונדה** (באנגלית: **Nestory "Nestor" Irankunda**; נולד ב-9 בפברואר 2006 בקיגומה שבטנזניה) הוא כדורגלן אוסטרלי-טנזני-בורונדי המשחק בעמדת קשר הכנף בקבוצת אדלייד יונייטד מליגת העל האוסטרלית. ב-1 ביולי 2024 יעבור לבאיירן מינכן מהבונדסליגה.

## חיים אישיים
אירנקונדה נולד בקיגומה שבטנזניה להורים מבורונדי שברחו מביתם במהלך מלחמת האזרחים בבורונדי למחנה פליטים בטנזניה. כאשר נסטורי היה בן שלושה חודשים הם עברו לפרת' שבאוסטרליה המערבית, ובשנת 2013 עברו לאדלייד שבאוסטרליה הדרומית.

## קריירת מועדונים
אירנקונדה גדל במחלקות הנוער של נורת'רן וולבס SC, פראפילד גארדנס SC, אדלייד קרואטיה ריידרס ואדלייד יונייטד. בשנת 2021 החל לשחק בקבוצת המילואים של אדלייד יונייטד, וב-8 בינואר 2022 ערך את הופעת הבכורה שלו בקבוצה הבוגרת, בתיקו 1-1 נגד מלבורן ויקטורי במסגרת המחזור התשיעי בליגת העל האוסטרלית לעונת . הוא ערך 13 הופעות ליגה בעונה זו, כולן כמחליף, ובעונת  הוסיף 22 הופעות, גם הן כמחליף.

ב-14 בנובמבר 2023 הודיעה הודיעה אדלייד יונייטד על מכירתו של אירנקונדה לבאיירן מינכן מהבונדסליגה עבור סכום שיא עבור המועדון, בעסקה שתצא לפועל ב-1 ביולי 2024.

## קריירה בין-לאומית
אירנקונדה רשאי לייצג ברמה הבינלאומית את טנזניה, בורונדי או אוסטרליה. בשנים 2022–2023 שיחק בנבחרת אוסטרליה עד גיל 17.

ב-14 במרץ 2023 זומן אירנקונדה לראשונה לסגל נבחרת אוסטרליה, לצמד משחקי ידידות נגד נבחרת אקוודור. הוא לא שיחק בשני המשחקים.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלנים טנזנים
קטגוריה:קשרי כדורגל טנזנים
קטגוריה:כדורגלנים בורונדים
קטגוריה:קשרי כדורגל בורונדים
קטגוריה:כדורגלני אדלייד יונייטד
קטגוריה:כדורגלני באיירן מינכן
קטגוריה:כדורגלני גראסהופרס ציריך
קטגוריה:כדורגלני נבחרת אוסטרליה
קטגוריה:אוסטרלים שנולדו ב-2006
ערוץ החדשות אל-קאהירה

**ערוץ החדשות אל-קאהירה** (בערבית: **قناة القاهرة الإخبارية**, בתעתיק מדויק: קַנַ֫את אל-קַאהִרַה אל-אִחְ'בַּארִ֫יַּה) הוא ערוץ חדשות לווייני מצרי, ואחד מערוצי חברת United Media Services, המשודר דרך הלוויין המצרי ניילסאט. הערוץ מתמחה בסיקור חדשותי של אירועים בתחום הפוליטיקה, הכלכלה, הספורט, התרבות ואירועים נוספים. מטה הערוץ והחברה ממוקמים במתחם האולפנים בעיר השישה באוקטובר במחוז גיזה במצרים, והחל לשדר באופן רשמי במשך 24 שעות ביממה ב-31 באוקטובר 2022.

#### תוכניות הערוץ
* הערב הזה (هذا المساء, האד'א אל-מסאא')
* בוקר חדש (صباح جديد, סבאח גדיד)
* מה קרה אז (ثم ماذا حدث, ת'ם מאד'א חדת')
* התמודד עם האמת (واجه الحقيقة, ואגה אל-חקיקה)

## קישורים חיצוניים
* 

## הערות שוליים

קטגוריה:ערוצי טלוויזיה ערביים
קטגוריה:ערוצי חדשות
קטגוריה:מצרים: תקשורת
ג'ורדן בוס

**ג'ורדן ג'ייקוב בוס** (באנגלית: **Jordan Jacob Bos**; נולד ב-29 באוקטובר 2002 במלבורן שבאוסטרליה) הוא כדורגלן אוסטרלי המשחק בעמדת המגן השמאלי בקבוצת פיינורד מליגת העל ההולנדית ובנבחרת אוסטרליה.

## קריירת מועדונים
בוס גדל במחלקות הנוער של הופרס קרוסינג ומלבורן סיטי. בשנת 2018 החל לשחק בקבוצת המילואים של מלבורן סיטי, ובשנת 2021 החל לשחק בקבוצה הראשונה של המועדון במסגרת ליגת העל האוסטרלית. בסך הכל ערך 41 הופעות ליגה במדי הקבוצה הראשונה של המועדון.

ב-16 במאי 2023 חתם בוס על חוזה לארבע שנים בווסטרלו מליגת העל הבלגית. ב-29 ביולי ערך את הופעת הבכורה שלו במועדון, בתיקו 2-2 נגד אויפן במסגרת המחזור הראשון לעונת .

ב-25 ביולי 2025 חתם בוס על חוזה ל-4 שנים בפיינורד מליגת העל ההולדנית.

## קריירה בינלאומית
ב-28 במרץ 2023 ערך בוס את הופעת הבכורה שלו בנבחרת אוסטרליה, בהפסד 2-1 לנבחרת אקוודור במשחק ידידות.

נכלל בסגל נבחרת אוסטרליה לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:מלבורן: כדורגלנים
קטגוריה:כדורגלני מלבורן סיטי
קטגוריה:כדורגלני וסטרלו
קטגוריה:כדורגלני פיינורד
קטגוריה:כדורגלני נבחרת אוסטרליה
קטגוריה:כדורגלני גביע אסיה 2023
קטגוריה:ספורטאים זרים בבלגיה
קטגוריה:אוסטרלים שנולדו ב-2002
מילוש שומוניה

**מילוש שומוניה** (בסרבית: **Милош Шумоња**; 23 בספטמבר 1918 – 22 במרץ 2006) היה גנרל יוגוסלבי אשר פיקד על כוחות בפרטיזנים של טיטו במלחמת העולם השנייה. לאחר המלחמה שימש כראש המטה הכללי היוגוסלבי בין השנים 1967–1970.

## ביוגרפיה
שומוניה נולד ב-23 בספטמבר 1918 בכפר טושילוביץ' ליד קרלובץ. הוא למד בבית ספר להכשרת מורים בקרלובץ, ולאחר שירות חובה בצבא המלכותי היוגוסלבי החל לעבוד כמורה בכפר סלבסקו פוליה. בעקבות פלישת מדינות הציר ליוגוסלביה באפריל 1941, שומוניה התגייס מחדש לצבא יוגוסלביה כמפקד מחלקה. לאחר נפילת הצבא היוגוסלבי, הוא הצטרף לפרטיזנים של טיטו. במהלך המלחמה, הוא לחם בחזית קרואטיה כנגד הגרמנים והאוסטאשה. הוא שימש כמפקד הבריגדה ה-5, כמפקד דיוויזיית התקיפה ה-8, ואת המלחמה סיים כמפקד הקורפוס הקוראטי ה-4.

לאחר סיום המלחמה, המשיך שומוניה לשרת בצבא יוגוסלביה. הוא נשלח למוסקבה ולמד באקדמיה הצבאית "פרונזה" עד 1947. לאחר חזרתו ליוגוסלביה מונה למפקד הארמייה ה-12 עד 1948. לאחר מכן מילא תפקידי מטה בכירים. ב-15 ביוני 1967 הוא מונה לראש המטה הכללי היוגוסלבי וכיהן בתפקיד עד 5 בינואר 1970. ב-1977 הוא מונה לשגריר יוגוסלביה בהולנד וכיהן בתפקיד עד 1981.

הוא נפטר בבלגרד ב-22 במרץ 2006.

## לקריאה נוספת
* Војна енциклопедија том IX. Београд. 1975.
* Ко је ко у Југославији. Београд. 1957.
* Народни хероји Југославије том I. Београд: Народна књига. 1982.
* Иветић, Велимир (2000). Начелници генералштаба 1876—2000. Београд: Новинско-информативни центар ВОЈСКА.

## קישורים חיצוניים

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:מעוטרי עיטור כוכב הפרטיזנים
קטגוריה:ילידי 1918
קטגוריה:נפטרים ב-2006
האספה המחוקקת של אוטר פרדש

**האספה המחוקקת של אוטר פרדש** (בהינדי: **उत्तर प्रदेश विधान सभा**; בתעתיק **אוטר פרדש וידהאן סבהה**) היא אספה מחוקקת המשמשת כבית התחתון של אוטר פרדש. האספה היא בת 403 חברים, והגדולה באספות המחוקקות המדינתיות במדינות הודו.

## היסטוריה
הרשות המחוקקת של אוטר פרדש הוקמה כמועצה המחוקקת של המחוזות המאוחדים, תחת חוק ממשלת הודו, 1919. האספה, שהוקמה בפועל ב־1921, כללה 100 חברים נבחרים ו־23 ממונים.

ב־1935 חוקק הפרלמנט הבריטי את חוק ממשלת הודו, 1935, שהורה על הפיכת המועצה המחוקקת לבית העליון בבית מחוקקים דו-ביתי, כאשר הבית התחתון הוא האספה המחוקקת של המחוזות המאוחדים בת 288 חברים. הבחירות הראשונות נערכו בדצמבר 1936, והאספה התכנסה לראשונה ב-29 ביולי 1937. כנהוג בהודו הבריטית, מחוזות הבחירה הוקצו לקבוצות שונות: 140 כלליים (הינודאים) מהם 20 לקאסטות נמוכות, 65 למוסלמים, 1 לאנגלו־הודים, 2 לאירופאים, 2 לנוצרים הודים, 3 למייצגי מסחר, תעשייה מכרות ונוטעים, 6 לבעלי אדמות, 1 לאוניברסיטאות, 3 לאיגודי עובדים, 4 לנשים ו־2 לנשים מוסלמיות.

האספה הראשונה התפזרה ב-1939, לאחר שממשלת אוטר פרדש בראשות גובינד בהללאבה פנט התפטרה לאחר שהמושל הכללי של הודו הכריז על מצב מלחמה מול גרמניה הנאצית ללא היוועצות בנציגי הממשל העצמי הודי.

לאחר תום מלחמת העולם השנייה, הוחלט על קיום בחירות חדשות לאספה המחוקקת באפריל 1946.

ב-26 בינואר 1950 נכנסה לתוקף חוקת הודו, ושם המדינה שונה מהמחוזות המאוחדים לאוטר פרדש, ושם האספה שונה להאספה המחוקקת של אוטר פרדש.

הבחירות הראשונות לאספה המחוקקת של אוטר פרדש לאחר עצמאות הודו נערכו ב-1952. בבחירות הללו היו 346 מחוזות בחירה, בהם 83 מחוזות בעלי שני נציגים, כשבסך הכל נבחרו 430 חברים לאספה. בנוסף, היה חבר ממונה אחד, שמונה על ידי מושל אוטר פרדש כמייצג הקהילה האנגלו-הודית.

ב-1967 צומצם מספר חברי האספה ל-426, 425 מהם נבחרים ואחד ממונה.

ב-9 בנובמבר 2000 הופרדה אוטראקהאנד מאוטר פרדש, ומספר חברי האספה המחוקקת של אוטר פרדש ירד ל-403.

ב-2019 תוקנה חוקת הודו ונקבע כי תפגע זכות הייצוג של הקהילה האנגלו-הודית בלוק סבהה ובאספות המחוקקות של מדינות הודו.

האספה בוחרת את 31 נציגי אוטר פרדש ברג'יה סבהה.

## קישורים חיצוניים
* 
* 

* 

## הערות שוליים

אוטר פרדש
קטגוריה:אוטר פרדש: פוליטיקה
קטגוריה:בתים תחתונים
ויקטור בובאן

**ויקטור בובאן** (בסרבית: **Виктор Бубањ**; 3 בדצמבר 1918 – 15 באוקטובר 1972) היה גנרל יוגוסלבי שכיהן כמפקד חיל האוויר בין השנים 1965–1970, וכראש המטה הכללי היוגוסלבי בין 1970–1972.

## ביוגרפיה
בובאן נולד ב-3 בדצמבר 1918 בכפר פוז'ין. לאחר סיום לימודיו התיכוניים הוא החל לעבוד כטכנאי בנייה. ב-1939 הוא הצטרף לממפלגה הקומוניסטית של יוגוסלביה. ב-1940 הוא התגייס לצבא היוגוסלבי המלכותי. באפריל 1941 הוא השתתף בקרבות כנגד פלישת מדינות הציר ליוגוסלביה. לאחר התפרקות הצבא היוגוסלבי, הוא הנהיג את המחתרת הקומוניסטית בקרואטיה. לאחר שהאיטלקים הצליחו ללכוד את מרבית חברי המחתרת, הוא הצטרף לפרטיזנים של טיטו. באוקטובר 1942 הוא מונה למפקד בריגדת החוף ההררית ה-6. במרץ 1943 הוא הועבר לפקד על הבריגדה ה-13. יחד עמה, הוא השתתף בקרבות רבים כנגד האיטלקים, האוסטאשה והצ'טניקים.

במרץ 1944, בפקודת המפקדה הפרטיזנית העליונה, הוא נשלח לברית המועצות שם עבר הכשרה כטייס צבאי. עם סיום המלחמה, הוא טס חזרה ליוגוסלביה והתגייס לחיל האוויר היוגוסלבי. הוא מונה למפקד בריגדת האוויר בזגרב. ב-1946 הוא מונה לראש מטה חיל האוויר. במאי 1954 הוא מונה למפקד קורפוס האוויר ה-3. ב-1962 הוא מונה לסגן מפקד חיל האוויר. ב-1965 הוא מונה למפקד חיל האוויר. ב-5 בינואר 1970 הוא מונה לראש המטה הכללי היוגוסלבי. הוא נפטר מהתקף לב ב-15 באוקטובר 1972.

## קישורים חיצוניים
* כתבה על מותו בניו יורק טיימס

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:טייסים צבאיים
קטגוריה:מעוטרי גיבור יוגוסלביה
קטגוריה:מעוטרי עיטור כוכב הפרטיזנים
קטגוריה:ילידי 1918
קטגוריה:נפטרים ב-1972
סווטה נדליה (מחוז זאגרב)

**סווטה נדליה** (בקרואטית: **Sveta Nedelja**) היא עיירת לוויין של זאגרב, בירת קרואטיה. נכון לשנת 2021 היא מונה 18,221 תושבים.

## גאוגרפיה
העיירה ממוקמת כחמישה קילומטרים מערבית לזאגרב, בגובה של 146 מטרים מעל פני הים. הגבול עם סלובניה נמצא כ־6.6 קילומטרים מצפון־מערב.

## כלכלה
סווטה נדליה היא העיירה העשירה ביותר במחוז זאגרב ומבין העשירות בקרואטיה. נמצאים בה מספר מפעלים חשובים, בין היתר גם של רימאק אוטומובילי, יצרנית מכוניות על חשמליות.

## קישורים חיצוניים

## הערות שוליים

קטגוריה:קרואטיה: ערים
האסיזות של ירושלים

ממוזער|סמל ממלכת ירושלים
**האסיזות של ירושלים** הוא קובץ חוקים בשפת צרפתית עתיקה העוסק בדיני משפט בממלכת ירושלים ובממלכת קפריסין. הם גובשו במהלך המאה ה-13 בעכו, ומהווים האוסף המשפטי הנרחב והמקיף ביותר מתקופת ימי הביניים.

## היסטוריה
רוב האסיזות חוברו בידי שני משפטנים של הממלכה באמצע המאה ה-13, ז'אן ד'איבלין, רוזן יפו ואשקלון, ופיליפ דה נוברה. ספרו של ז'אן ד'איבלין מכיל מידע רב על פעילות בתי המשפט בממלכה, תיאורי המשרות הגבוהות בממלכה, ההייררכיה הכנסייתית, טקסי ההכתרה המלכותיים והחובות הצבאיות של אצילי הממלכה למלך כפי שהיו ב־1187. פיליפ דה נוברה מסכם את החוק הפאודלי בממלכה; שני שלישים מהכתיבה שלו עוסקת בדיני יישוב סכסוכים בין המלך לוואסל. שני הכותבים טענו שהם משחזרים את המסורת המשפטית של ממלכת ירושלים כפי שהייתה בשיאה במאה ה-12, ואשר מסמכיה המשפטיים נאבדו עת נפלה ירושלים לצלאח-א-דין בשנת 1187. 

היסטוריונים חלוקים באשר באיזה מידה האסיזות אכן משקפים את המציאות המשפטית של ירושלים במאה ה-12, וזאת מאחר שמסמכים משפטיים מהמאה ה-12 כמעט ולא שרדו. לדעתו של ההיסטוריון הנס מאיר, סביר להניח שלא התקיים קובץ משפטי מסודר בממלכה במאה ה-12, ושהסיפור הומצא על ידי ז'אן ד'איבלין ופיליפ דה נוברה על מנת ליצור מסורת חוקית שמטיבה עם האצולה הירושלמית, וכדי למנוע כניסה של מסורת חוקית אימפריאלית חדשה על ידי בית הוהנשטאופן. אחת הראיות לכך הוא שהאסיזות מתארות מדינה פאודלית שמציבה את המלך במעמד נחות לעומת האצולה, דבר שאינו מסתדר עם הידוע לנו מתיאורים היסטוריים של הממלכה במאה ה-12. עם זאת, יהושע פראוור טוען שהאסיזות אכן משקפות במידה רבה את המציאות המשפטית של ממלכת ירושלים במאה ה-13, שבה המלך איבד את מרבית כוחו לטובת האצולה והמסדרים הצבאיים אך גם כאן הנושא נתון למחלוקת.

## קישורים חיצוניים
* 

## הערות שוליים

קטגוריה:מסעי הצלב
קטגוריה:חוק ומשפט
סטיין פוטוצ'אר

**סטיין פוטוצ'אר** (בסרבית: **Стане Поточар**; 27 באפריל 1919 – 5 בדצמבר 1997) היה גנרל יוגוסלבי אשר כיהן כראש המטה הכללי היוגוסלבי בין השנים 1972–1979.

## ביוגרפיה
פוטוצ'אר נולד ב-27 באפריל 1919 בכפר מירנה פץ'. לאחר סיום לימודיו התיכוניים, הוא החל לעבוד באטליז בליובליאנה. ב-1936 הוא ניסה להתגייס לצי המלכותי היוגוסלבי, אולם נדחה. ב-1940 הוא התקבל לחיל הפרשים היוגוסלבי. לאחר כיבוש יוגוסלביה בידי מדינות הציר, הוא הצטרף לחזית השחרור של העם הסלובני – ארגון מחתרת שהתנגד לכיבוש. הוא היה אחראי על תיאום הפעולות בין הארגון לבין הפרטיזנים של טיטו. במרץ 1942 הוא הצטרף לפרטיזנים. ביולי 1943 הוא מונה למפקד בריגדה. בדצמבר של אותה שנה הוא מונה למפקד הדיוויזיה ה-31. בספטמבר 1944 הוא הועבר לפקד על הקורפוס ה-9. לקראת סוף המלחמה הוא יצא לברית המועצות לצורך השלמת הכשרתו הצבאית. באפריל 1946 הוא חזר ליוגוסלביה.

לאחר המלחמה, מונה פוטוצ'אר למפקד דיוויזיית ההלם הסרבית ה-23. בין 1950–1952 הוא למד באקדמיה הצבאית בבלגרד. בדצמבר 1952, הוא מונה למפקד הדיוויזיה ה-24, ולאחר מכן הועבר לתפקיד מפקד הדיוויזיה ה-60. ב-19 באוקטובר 1972 הוא מונה לראש המטה הכללי היוגוסלבי לאחר מותו הפתאומי של ויקטור בובאן. הוא כיהן בתפקיד עד 10 ביולי 1979 כאשר הוחלף על ידי ברנקו ממולה.

הוא נפטר בליובליאנה ב-5 בדצמבר 1997.

## קישורים חיצוניים

* סטיין פוטוצ'אר באתר משרד ההגנה הסלובני

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:מעוטרי עיטור כוכב הפרטיזנים
קטגוריה:ילידי 1919
קטגוריה:נפטרים ב-1997
בנימין ביילין

**בנימין לבוביץ' ביילין** (ברוסית: **Вениамин Львович Бейлин**; 25 באוגוסט 1904 – 16 במרץ 1982) היה גנרל יהודי-סובייטי בצבא האדום.

## ביוגרפיה
נולד בעיירה ברוונקובו בדרום האימפריה הרוסית (כיום נמצאת העיירה בתחומי מחוז חרקוב של אוקראינה).

ב-1923 התגייס לצבא האדום למד בבית הספר לקציני חיל התותחנים. לאחר סיום הלימודים שירת בתפקידי פיקוד ומטה ביחידות ארטילריה שונות. בשנת 1934 התקבל ללימודים באקדמיה צבאית במוסקבה. לאחר סיום הלימודים מונה לראש מטה של אגד ארטילרי שהוצב בבלארוס. בהמשך היה מפקד יחידות תותחנים של דיוויזיית חיל רגלים. ביוני 1938 מונה למפקד יחידת תותחנים בצפון הקווקז. בשנת 1939 החל ללמוד באקדמיה צבאית של המטה הכללי.

לאחר הפלישה הנאצית לברית המועצות ביוני 1941 – הופסקו לימודיו באקדמיה והוא נשלח אל החזית. הוא מונה לסגן מפקד אגף המבצעים במטה הארמייה ה-27. השתתף בקרבות ההגנה לאורך הגדה הצפונית של דבינה המערבית ובהמשך, בקרבות במחוז פסקוב. בינואר 1942 מונה לסגן ראש המטה של ארמיית המחץ ה-4. נטל חלק בקרב על רז'ב. במאי 1942 מונה לראש מטה של גיס המשמר ה-2, עימו נלחם באזור העיר נוול. בספטמבר–אוקטובר 1942 פיקד על הגיס, כיוון שמפקד הגיס נפצע. לאחר מינוי מפקד חדש לגיס, חזר לתפקידו הקודם כראש המטה. מילא את התפקיד עד לספטמבר 1943, אז מונה לפקד על דויוויזיית חיל רגלים במסגרת הארמייה ה-39. אך כעבור חודש הועבר מן התפקיד ומונה לראש המטה של ארמיית המחץ ה-3. בתחילת 1944 הועלה לדרגת גנרל-מיור.

באוגוסט 1944 הועבר מהחזית למוסקבה, שם מונה למרצה בכיר באקדמיה צבאית. לאחר סיום המלחמה המשיך ללמד באקדמיה. בשנת 1949 עבר ללמד באקדמיה צבאית של חיל ההנדסה. בשנת 1955 סיים את שירותו הצבאי.

במהלך שירותו עוטר בעיטור לנין, שלוש פעמים בעיטור הדגל האדום, בעיטור המלחמה הפטריוטית הגדולה מדרגה ראשונה, בעיטור בוגדן חמלניצקי מדרגה שנייה.

התגורר בעיר מוסקבה, שם נפטר ב-16 במרץ 1982.

## קישורים חיצוניים
* ביוגרפיה של בנימין ביילין באתר המוקדש ליהודים, חיילי הצבא האדום במלחמת העולם השנייה 

קטגוריה:יהודים אנשי הצבא האדום במלחמת העולם השנייה
קטגוריה:גנרלים יהודים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור בוגדן חמלניצקי
קטגוריה:מפקדי גייסות בצבא האדום במלחמת העולם השנייה
קטגוריה:בוגרי האקדמיה הצבאית של המטה הכללי
קטגוריה:סובייטים שנולדו ב-1904
קטגוריה:סובייטים שנפטרו ב-1982
אותך (שיר של שלישיית גשר הירקון)

"**אוֹתָךְ**" הוא שיר בביצוע ההרכב הישראלי שלישיית גשר הירקון, שביצע אותו לראשונה בפסטיבל הזמר והפזמון תשכ"ד (1964). אורי אסף כתב את השיר, ויגאל גורדון הלחין אותו.

## על השיר
יגאל גורדון הגיע לביתו של אורי אסף עם גיטרה ומנגינה שאותה רצה לשלוח לפסטיבל הזמר והפזמון, והוא ביקש מאסף לכתוב לו מילים. "הוא ישב למולי, פרט על הגיטרה, והמילה הראשונה נכתבה מעצמה: 'אותך'", סיפר אסף. אחר כך החל אסף לכתוב "לא למישהי מסוימת, אלא למישהי שהייתה אולי איזו תערובת של כמה נשים שהכרתי עד אז בחיי". נוסף על כך עמד ברקע זיכרון דייט של אסף כמה חודשים קודם לכן עם מורה צעירה לטבע, שהציבה לו כאתגר (או התערבות) לכתוב שיר עם "לפחות שתי מילים" על אותה פגישה ביניהם. כדי שהיא תזהה את השיר קבעו השניים שהוא יכתוב את השיר לפי שתי מילים שהיא תבחר, והיא בחרה ב"טווס" ו"זמיר". כשיגאל גורדון ישב מולו נזכר אסף בהתערבות והכניס לגרסה הראשונית של השיר את המילים "טווס" ו"זמיר". גורדון שלח את השיר לפסטיבל הזמר, ונבחרה לבצע אותו שלישיית גשר הירקון. כחודש לפני הפסטיבל, זומן אסף בבהילות לרשות השידור בתל אביב, שם פגש אותו נתן זך, שהיה חבר בהנהלת הפסטיבל, וביקש ממנו בשם ההנהלה לשנות את המילים בטענה שהמטפורות והדימויים בשיר "לא ישראליים" אלא מתאימים לאירופה. כדוגמה שלף זך את המילה "זמיר", תוך שטען שהציפור הזאת לא נמצאת בישראל. אסף באופן כללי לא התנגד לשנות מילים כשביקשו ממנו, וגם במקרה הזה ישב עוד באותו הערב וכתב את המילים מחדש – ללא "טווס" ו"זמיר".

שלישיית גשר הירקון ביצעה את השיר (בגרסה לאחר השכתוב), בביצוע הראשון שלהם באירוע בעל תהודה ציבורית רחבה, בפסטיבל הזמר והפזמון שנערך במוצאי יום העצמאות תשכ"ד, ה־16 באפריל 1964, והגיעה איתו למקום הרביעי בתחרות. לאחר סיום הפסטיבל ניגש חיים קינן, הפזמונאי שכתב את מילות השיר שזכה במקום השני, "דברים של לא כלום", ליגאל גורדון, ואמר לו שני דברים: "השיר שלך הוא השיר שייזכר מהפסטיבל הזה", ו"אשמח לכתוב איתך".

לאחר לידתה של בתו של אסף עופרית, הוא כתב לה את השיר "עפרה" והכניס לתוכו את המילים שהוציא מ"אותך".

באותה תקופה היה נהוג שכל שיר בפסטיבל יבוצע על ידי שני מבצעים, והשיר בוצע בפסטיבל גם על ידי הזמר שמעון בר, אך הביצוע של שלישיית גשר הירקון הוא שהתפרסם והתקבל.

השיר נכלל בהוצאת התקליטור המחודשת של אלבום הבכורה של הלהקה, "אהבה ראשונה", שהתפרסמה ב־1994.

## קישורים חיצוניים

* "אותך" בביצוע שמעון בר, באתר יוטיוב

## הערות שוליים

קטגוריה:סינגלים מ-1994
קטגוריה:שירי שלישיית גשר הירקון
קטגוריה:שירי אריק איינשטיין
קטגוריה:שירי יהורם גאון
קטגוריה:שירי חוה אלברשטיין
קטגוריה:שירי גידי גוב
קטגוריה:שירי רמי קלינשטיין
קטגוריה:שירי פסטיבל הזמר והפזמון
קטגוריה:שירים בעברית
קטגוריה:שירים שנכתבו על ידי אורי אסף
מגן דוד (ספר חסידות)

**מגן דוד** הוא ספר חסידות שחיבר האדמו"ר רבי דוד מטאלנא. ספר זה נחשב כספר סגולה. הספר נדפס בפעמים הראשונה בשנת ה'תרי"ב (1852) בבית הדפוס של "האחים שפירא" בזיטומיר. בהקדמתו למהדורתו השלישית של הספר הבטיח המחבר: "והנני אומר אשר כל איש חכם לב אשר יקנה את הספר הזה ויהגה בו אקווה שיהיה עליו תרופה לגופו ונפשו ברוחניות וגשמיות בזה ובבא, ויצליח בהצלחות זמניות ונצחיות. אמן כן יהי רצון".

הספר נדפס בחיי המחבר 6 פעמים. ובארץ ישראל נדפס לראשונה בשנת ה'תש"כ בתל אביב על ידי האדמו"ר רבי יוחנן טווערסקי מטאלנא.

## תוכן הספר
בפתח הספר מופיע הקדמת המחבר והתנצלות מהמעתיק.

הספר נכתב כספרי חסידות רבים אחרים על סדר פרשיות התורה והמועדים. בספר מצטט המחבר רבות מ"ספרי המקובלים" (בדרך כלל לא ציון המקור). מהעניינים הנדונים בספר עבודת השם באהבה ויראה על פי שיטת החסידות, אמונה, ימות המשיח, עבודת הצדיקים, עניינם, מעלתם, בחינתם וההתקשרות אליהם. כן מובאים בספר ענייני מוסר והתעוררות רבים ובהם גם מאמר בשם "הדרכה ישרה".

בסוף הספר מופיעים ליקוטים שונים והשמטות (לפעמים של שורות שלימות) מחמת שיבושי הדפוס או הצנזורה. במהדורה שנדפסה בארץ ישראל נוסף בסוף הספר גם הנהגות מאדמור"י טאלנא וטשרנוביל. כמו-כן בחלק מהמהדורות נתווספו מגילות יוחסין מאת המדפיס.

## מהדורות הספר
* **מגן דוד** - מהדורה ראשונה, ז'יטומיר, ה'תרי"ב
* **מגן דוד** - ז'יטומיר, ה'תרל"ג
* **מגן דוד** - וילנא, ה'תרל"ג
* **מגן דוד** - לובלין, ה'תרל"ג.
* **מגן דוד** - לבוב, ה'תר"מ
* **מגן דוד** - תל אביב, ה'תש"כ
* **מגן דוד** - ארץ ישראל, ה'תשל"ד
* **מגן דוד** - בית שמש, ה'תשס"ח
* מהדורת ראשי בשמים, בית המעיינות דחסידי סקווירא, ניו יורק, 2017

## קישורים חיצוניים
* דף הספר באתר הספרייה הלאומית

## הערות שוליים

קטגוריה:ספרי חסידות
קטגוריה:ספרי 1852
קטגוריה:חצרות בית צ'רנוביל
מרחב גליל

**מרחב גליל** הוא אחד משלושת המרחבים במחוז צפון של משטרת ישראל. מרחב גליל מתפרס על שטח מכרמיאל ועד לשפרעם.

מטה המרחב ממוקם בקריית אתא. המרחב הוא הקטן ביותר במחוז, גם מבחינת השטח וגם במספר התחנות (5 לעומת 6 בכל אחד משני המרחבים האחרים).

## תחנות המרחב
תחנת מג'ד אל כרום, תחנת משגב (ממוקמת סמוך לרקפת), תחנת שפרעם, תחנת טמרה.

גליל
קטגוריה:מחוז הצפון (משטרה)
מרחב דן

**מרחב דן** הוא אחד משלושת המרחבים במחוז תל אביב של משטרת ישראל. המרחב אחראי על הערים והיישובים רמת גן, בני ברק, גבעתיים, יהוד, אור יהודה, קריית אונו, גני תקווה, גבעת שמואל, רמת אפעל, כפר אז"ר, ורמת פנקס.

מטה המרחב ממוקם ברחוב הקישון 10, בני ברק. מפקד המרחב הנוכחי הוא ניצב משנה אלעד קליין.

תחנות המרחב:

* תחנת בני ברק ברחוב הקישון 10 בבני ברק
* תחנת גבעתיים שוכנת ברחוב ויצמן 76, והיא אחראית על העיר גבעתיים.
* תחנת מסובים הכפופה למרחב דן והשוכנת בדרך לוד סמוך לאור יהודה. תחנה זו משרתת את היישובים אור יהודה, קריית אונו, יהוד, סביון, גבעת שמואל, כפר אז"ר, רמת אפעל, נוה מונוסון, גני תקווה ורמת פנקס.

## הערות שוליים

דן
קטגוריה:מחוז תל אביב (משטרה)
מרחב יהודה

ממוזער|תחנת משטרת מעלה אדומים
ממוזער|תחנת חברון
**מרחב יהודה** הוא אחד משלושת המרחבים של מחוז ש"י של משטרת ישראל. בתחומי המרחב 115 יישובים פלסטינים (כמיליון תושבים) ו-44 יישובים ישראלים (כ-150,000 תושבים). מרחב יהודה חולש על שטח של כ-2,000 קילומטרים רבועים. המרחב פועל לצד צה"ל, שהוא הריבון בשטח באמצעות שתי חטיבות מרחביות: חטיבת יהודה וחטיבת עציון. מטה המרחב ממוקם בקריית ארבע.

## תחנות המרחב

## הערות שוליים

יהודה
קטגוריה:יהודה ושומרון: חוק ומשפט
ברנקו ממולה

**ברנקו ממולה** (בסרבית: **Бранко Мамула**; 30 במאי 1921 – 19 באוקטובר 2021) היה אדמירל יוגוסלבי שימש כראש המטה הכללי היוגוסלבי בין השנים 1979–1982, וכמזכיר הפדרלי להגנה לאומית (מקביל לשר ההגנה) בין 1982–1988.

## ביוגרפיה
ממולה נולד ב-30 במאי 1921 בכפר סלבסקו פוליה. הוא למד באקדמיה הממלכתית למסחר בקרלובץ ולאחר מכן עבד כקופאי. בעקבות כיבוש יוגוסלביה בידי מדינות הציר באפריל 1941, ממולה הצטרף לפרטיזנים של טיטו, ושימש כקומיסר פוליטי. אמו, אחיו ושתי אחיותיו נרצחו בידי האוסטאשה. לאחר המלחמה, הוא שרת במשך כמה שנים בצבא העממי היוגוסלבי ולאחר מכן החל ללמוד באקדמיית הצי היוגוסלבית. הוא סיים את לימודיו ב-1958. לאחר מכן נשלח לשנתיים נוספות כדי להשלים את השכלתו הצבאית בבריטניה. עם חזרתו, הוא נשלח לסודאן במטרה לייעץ לכוחות הממשלה במלחמת האזרחים. ב-1963 הוא חזר ליוגוסלביה ומונה למפקד בסיס חיל הים פולה. בין 1976–1979 הוא שימש כמפקד חיל הים היוגוסלבי. ב-10 ביולי 1979 הוא מונה לראש המטה הכללי היוגוסלבי וכיהן בתפקיד עד 5 במאי 1982. הוא היחיד בכל תולדות התפקיד, שהגיע משורות הצי.

לאחר סיום כהונתו בתפקיד הרמטכ"ל, שימש ממולה כמזכיר הפדרלי להגנה לאומית (מקביל לשר ההגנה). ב-15 במאי 1988 הוא סיים את תפקידו ועזב את הצבא. בסתיו 1990 הוא הקים את "ברית הקומוניסטים – התנועה ליוגוסלביה" – ארגון עממי שנועד לשמור על יוגוסלביה מאוחדת. עם פרוץ מלחמת העצמאות של קרואטיה, נאלץ ממולה לעזוב את ביתו שבאופטיה ולעבור להתגורר בבלגרד. בעקבות פירוק יוגוסלביה, הוא פרש מהחיים הפוליטיים. בשנותיו האחרונות הוא התגורר בטיווט שבמונטנגרו.

הוא נפטר בגיל 100 ב-19 באוקטובר 2021 לאחר שנדבק במחלת נגיף קורונה 2019.

## קישורים חיצוניים

* כתבות על פטירתו 1 2

קטגוריה:אנשי צבא יוגוסלבים
קטגוריה:אדמירלים
קטגוריה:מעוטרי עיטור הכוכב של יוגוסלביה
קטגוריה:מעוטרי עיטור כוכב הפרטיזנים
קטגוריה:פרטיזנים יוגוסלבים
קטגוריה:נפטרים במגפת הקורונה
קטגוריה:ילידי 1921
קטגוריה:נפטרים ב-2021
אריה ליב ליפקין

הרב **אריה ליב ליפקין** (זאגר ה'ת"ר – וקשנה כ"ז בתשרי ה'תרס"ג) היה רב ליטאי, מחבר ספרי הלכה קבלה ועוד, ומהדיר ספרות תורנית.

## ביוגרפיה
נולד בזאגר בשנת ה'ת"ר לרבי ידידיה ליפמן ליפקין, בנו של רבי זאב ליפקין מחבר הגהות "בן אריה" על התלמוד. דודו (אחי אביו) היה רבי ישראל מסלנט, ורבי אריה ליב קיבל מתורתו. כיהן כרב בכמה עיירות בליטא: פאפעלאן, קרטינגה ווקשנה. היה שותף לעריכה ולהוצאה לאור של ספרים רבים, כשהערותיו משולבות בהם. בין הספרים שערך: "אמרי נועם", חידושי הגר"א על מסכתות התלמוד, הגהות סבו, "בן אריה", על התלמוד ועל הרי"ף והרמב"ם. סייע לרבי שמואל לוריא שהוציא לאור את כתבי הרמח"ל בהגהת התוכן ובעריכת הכתבים.

הרב יצחק בלאזר כתב בספרו "פרי יצחק" שמותרת הדלקת נרות שבת גם זמן מועט לאחר תחילת שקיעת החמה, וזאת על פי שיטת רבנו תם בעניין זמן בין השמשות. הרב ליפקין כתב לו מכתב בתגובה ובו התריע שהדלקת נרות כזו כרוכה בחילול שבת, ואם אין נוהגים כשיטת רבנו תם, נמצא שמחללים את השבת לשתי השיטות. יש מי שטוען שנושא זה היה בין הסיבות שגרמו לרבי יצחק בלאזר לעזוב את פטרבורג, משום שבה לא ניתן לקיים צאת שבת על פי שיטת רבנו תם.

נפטר בוקשנה בכ"ז בתשרי ה'תרס"ג, ושם נטמן. חתנו, רבי יקותיאל זלמן לויטס מילא את מקומו ברבנות העיר וקשנה.

## כתביו
מלבד ספרים רבים שערך, פרסם בחייו מספר ספרים:
ספרו "אור היום" עוסק בזמני היום בהלכה (בין היתר הוא נוקט כשיטת הגר"א בזמן צאת הכוכבים, ולא כשיטת רבנו תם). ספרו "דברי ידידיה" הוא פירוש למגילת שיר השירים. את הספר "כללי התחלת החכמה", כללים נחוצים למתחילים בלימוד הקבלה פרסם בעילום שמו.

לאחר פטירתו פרסם חתנו מתוך כתביו את הספר "חידושי אגדות מהרא"ל" ובו חידושים על אגדות התלמוד.

## קישורים חיצוניים
*
* ידיעה על פטירתו, בעיתון המליץ
* ידיעה על פטירתו, בעיתון הצפירה
* הרב משה ברוך קופמאן, **[https://forum.otzar.org/download/file.php?id=131176 החשבון והמציאות - ניצוצי אורה מספר 'אור היום']**, מתוך גיליון "עלה זית"

;ספריו
* 
* 
* 
* רבי אריה ליב ליפקין, ****, בוויקיטקסט
* **[https://www.daat.ac.il/daat/vl/briitadesmoelhkatan/briitadesmoelhkatan01.pdf ברייתא דשמואל הקטן עם ביאור שבילי המאורות]**, באתר דעת

## הערות שוליים

קטגוריה:משפחת ליפקין
קטגוריה:מחברי ספרי הלכה
קטגוריה:מחברי ספרי קבלה
קטגוריה:רבנים ליטאים
קטגוריה:מקובלים ליטאים
קטגוריה:פרשני מקרא בעת החדשה
קטגוריה:פרשני אגדות התלמוד
קטגוריה:מהדירי ספרות תורנית
טיילור סוויפט הפקות

[ממוזער|150px|טיילור סוויפט בטקס [פרסי הווידאו קליפים של MTV לשנת 2023.]]
**טיילור סוויפט הפקות בע"מ** (באנגלית: ****) היא חברת הפקות פרטית בבעלותה של הזמרת-יוצרת האמריקאית טיילור סוויפט. מוצרה הראשון היה גרסת ה-DVD של *[[Speak Now World Tour – Live]]* בשנת 2011, ולאחר מכן הפיק את כל יצירותיה הוויזואלית של סוויפט מאז 2018, כולל סרטים ווידאו קליפים.

## היסטוריה
הזמרת-יוצרת האמריקאית טיילור סוויפט רואה במדיה החזותית כמרכיב חשוב בתהליך כתיבת השירים שלה. ככל שהתקדמה בקריירה המוזיקלית שלה, החלה להפיק, לכתוב ולביים יצירות אלו בעצמה. כמה במאים שעבדו עמה לאורך השנים, דוגמת רומן וייט וג'וזף קאהן, שיבחו את מעורבתה ביצירת הקליפים שלה. בשנת 2015 זכתה סוויפט בפרס אמי לבידור בפריים טיים עבור התוכנית האינטראקטיבית הטובה ביותר על מעורבותה ב-*AMEX Unstaged: Taylor Swift Experience*. היא הפיקה את הקליפ של "Bad Blood", שזכה בפרס גראמי לווידאו קליפ הטוב ביותר ב-2016.

השקת החברה נעשתה בסודיות מצידה של סוויפט. היא הופיעה לראשונה בגרסת ה-DVD של *[[Speak Now World Tour – Live]]* (2011), והושקה רשמית באמצעות יציאת סרט ההופעה הראשון שלה, "טיילור סוויפט בהופעה: ''Reputation''", ב-2018. הוא בוים על ידי פול דוגדייל והופק על ידי סוויפט. הופץ בנטפליקס, וזכה לשבחים על בימויו, הפקתו, עבודות הצילום והנוכחות הבימתית של הזמרת. המהדורה הבאה של החברה, *[[City of Lover#הוצאה טלוויזיוניות ודיגיטלית|Taylor Swift: City of Lover]]*, בוימה על ידי דן מאסי. היא שודרה ב-ABC ב-17 במאי 2020, והיה זמין כווידאו על פי דרישה בהולו ובדיסני+ למחרת. הוא זכה לביקורות חיוביות, שציינו לטובה את היכולת של סוויפט להפוך כל שיר שלה לאינטימי. אולם ציינו כי אורכו, שעומד על 42 דקות, קצר מדי.

סוויפט הופיעה לראשונה בתפקיד הבמאי בסרט התיעודי ** (2020), המבוסס על אלבום האולפן השמיני שלה, *[[Folklore (אלבום של טיילור סוויפט)|Folklore]]* (2020). הוא הופץ על ידי דיסני+, וזכה לשבחים נרחבים על ביצועיו, האינטימיות והרומנטיות שבו. הוא קיבל פרס גרייסי עבור היצירה הקולנועית הטובה ביותר. כשחקנית קולנוע הופיע לראשונה בסרט *[[All Too Well: The Short Film]]* (2021), עיבוד קולנועי לגרסה בת 10 הדקות לשירה "All Too Well". הסרט, בכיכובם של סיידי סינק ודילן או'בריאן, הופץ באופן מוגבל על ידי סרטי יוניברסל, ואף הוקרן גם בפסטיבל הסרטים טרייבקה ובפסטיבל הסרטים הבין-לאומי בטורונטו. הוא גרף פרסים רבים, וזכה לשבחים רבים על ביצועיו, שהמחישו את חזונה של סוויפט כיוצרת סרטים. טיילור סוויפט הפקות הפיקה באופן עצמאי את סרט הופעה נוסף בשם *[[Taylor Swift: The Eras Tour]]* בבימויו של סם רנץ'. הפצתו העולמית סופקה על ידי AMC Theatres ו-Cinemark Theatres. הוא זכה לשבחים על הבימוי ועל האנרגיה שלו, והפך לסרט ההופעה הרווחי ביותר בכל הזמנים.

## קרדיטים
### סרטים

### וידאו קליפים

## הערות שוליים

קטגוריה:חברות אמריקאיות להפקת סרטים
קטגוריה:טיילור סוויפט
צ'אנגג'נג 11

**צָ'אנְגְגֶ'נְג 11** או **צעדה ארוכה 11** (בסינית: **长征五号**, בפיניין: **Chángzhēngwǔ**, "צעדה ארוכה" על שם מצעדו המפורסם של מאו דזה-דונג, בקיצור CZ-11, באנגלית: **Long March 11**) הוא משגר לוויינים קל ממשפחת צ'אנגג'נג שפותח על ידי תאגיד הטכנולוגיה בתחום החלל של סין. השיגור הראשון בוצע בשנת 2015.

הפיתוח בוצע החל מתחילת המאה ה-21. המטרה הייתה לפתח משגר קל עם מנוע דלק מוצק ובעל יכולת שיגור בהתרעה קצרה. ככל הנראה המשגר פותח על בסיס טיל בליסטי מדגם DF-31.

בשנת 2019 פותח דגם CZ-11H המותאם לשיגור ממתקן ימי. כמו כן ניתן לשגר את המשגר ממתקן נייד שפותח עבוד משגר קואיג'ואו.

עד היום (2023) בוצעו 16 שיגורים, כולם הסתיימו בהצלחה.

לשיגורים של משגר הותאמו כני שיגור:

* מרכז שיגור הלוויינים ג'יוצ'ו'אן - LP 43
* מרכז שיגור הלוויינים שיצ'אנג - LC-4
* בנוסף לכך בוצעו שיגורים מאסדה ימית.

## קישורים חיצוניים

* תיאור המשגר
* רשימת שיגורים
* סרטון שיגור

## הערות שוליים

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
קטגוריה:2015 ברפובליקה העממית של סין
קטגוריה:2015 בטכנולוגיה
סרגיי ריז'יקוב

**סרגיי ריז'יקוב** (ברוסית:**Сергей Николаевич Рыжиков** , נולד ב-19 באוגוסט 1974 בבוגולמה) הוא קוסמונאוט רוסי שהשתתף בטיסות לתחנת החלל הבין-לאומית והיה חבר בכמה משלחות.

## קורות חיים
סרגיי ריז'יקוב נולד בעיר בוגולמה שבטטרסטן למשפחה רוסית. בשנת 1975 המשפחה עברה לניז'ני וארטובסק שבמחוז טיומן. בעיר זו הוא סיים לימודי בית ספר והיה פעיל במועדון טיס. בשנת 1991 הוא התחיל לימודים בבית ספר לטיס של חיל האוויר הרוסי וסיים את הלימודים בשנת 1996 עם קבלת הסמכה "טייס-מהנדס".

ריז'יקוב שירת ביחידות שונות של החיל והיה טייס של מיג 29.

בפברואר 2007 ריז'יקוב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.

באוקטובר 2016 ריז'יקוב היה מפקד טיסה של סויוז MS-02 שהביאה לתחנת החלל את חברי משלחת מס' 49 לתחנת החלל הבין-לאומית החדשים (אנטולי איוואנישין היה מפקד המשלחת). לאחר סיום עבודת המשלחת ריז'יקוב עבר למשלחת מס' 50 לתחנת החלל הבין-לאומית בפיקוד של שיין קימברו. הוא חזר לכדור הארץ לאחר 173 ימים בחלל.

באוקטובר 2020 ריז'יקוב היה מפקד טיסה סויוז MS-17 שהביאה לתחנת החלל את חברי משלחת מס' 63 לתחנת החלל הבין-לאומית החדשים (כריסטופר קסידי היה מפקד המשלחת). לאחר סיום עבודת המשלחת ריז'יקוב עבר למשלחת מס' 64 לתחנת החלל הבין-לאומית והיה מפקד המשלחת. במהלך שהות בחלל הוא ביצע ביחד עם סרגיי קוד-סברצ'קוב פעילות חוץ-רכבית באורך של כ-7 שעות. הוא חזר לכדור הארץ לאחר 184 ימים בחלל.

במאי 2023 פורסם שריז'יקוב צפוי להיות חבר במשלחת מס' 73 לתחנת החלל הבין-לאומית. הוא הגיע לתחנת החלל ב-8 באפריל 2025 בחללית סויוז MS-27.

ריז'יקוב מתגורר בעיר הכוכבים.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:הלכי חלל רוסים
קטגוריה:מעוטרי גיבור הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1974
מרחב מנשה

**מרחב מנשה** הוא אחד משלושת המרחבים במחוז חוף של משטרת ישראל. אופיו הדינמי של המרחב על 6 תחנות המשטרה שבו משלב אזורים כפריים ואורבניים לצד רצועת חוף ומכיל מנעד רחב של אתגרים ומשימות לרבות קו התפר. המרחב חולש על זכרון יעקב, ג'סר א-זרקא, חדרה, עירון (ערערה), באקה אל-גרבייה, אום אל-פחם וחריש.

ב-7 בספטמבר 2025, בפעילות מבצעית לאיתור אמל"ח בכפר זלפה נורה שוטר בגיל 28 למוות במהלך קרב יריות מול חוליית סוחרי נשק שהיו על טרקטורון. הוא פונה במצב קשה ולא יציב לבית החולים, ובהמשך מת מפצעיו.

## התחנות במחוז הן
* **תחנת עירון**, בפיקוד סנ"צ צחי בן חיים הממוקמת בערערה ונותנת שירות ליישובים רגבים, כפר נילי, עארה, ערערה, כפר קרע, קציר, חריש, עין א-סהלה, אום אל-קוטוף, מצפה אילן, ברקאי, מענית, דאר אל חנון, מנסורה, מיצר, מצר, מאור, שדה יצחק, ג'ת, להבות חביבה, מגל, באקה אל-גרבייה וברטעה.
* **"תחנת [[זכרון יעקב]]** הנותנת שירותים ליישובים זכרון יעקב, עין הוד, פוריידיס, בנימינה-גבעת עדה, עין חוד, עין כרמל, ניר עציון, גבע כרמל, כרם מהר"ל, עופר, הבונים, עין אילה, צרופה, מעגן מיכאל, בת שלמה, מאיר שפיה, נחשולים, דור, מעיין צבי, עמיקם, אביאל, בית חנניה, אלוני יצחק, כפר גליקסון.
* **תחנת [[אום אל-פחם]]** שנותנת שירותים ליישובים אום אל-פאחם, מי עמי, מועאוויה, מוסמוס, זלפה, סאלם, מעלה עירון, גבעת עוז, מושיריפה.
* **תחנת [[חדרה]]** הנותנת שירותים ליישובים חדרה, אור עקיבא, גבעת אולגה, פרדס חנה-כרכור, משמרות, כפר פינס, עין עירון, עין שמר, גן שומרון, גבעת חביבה, שער מנשה, תלמי אליעזר, גן שמואל, שדות ים, קיסריה, אליכין.
* **תחנת [[ג'סר א-זרקא]]**
* **תחנת [[באקה אל-גרבייה]]**
* **נקודת [[חריש (עיר)|חריש]]**
* **נקודת [[פרדס חנה-כרכור]]**
* **נקודת [[אור עקיבא]]**

## הערות שוליים

מנשה
קטגוריה:מחוז חוף (משטרה)
פאג (גבינה)

גבינת **פאג** או גבינת **האי פאג** (בקרואטית: **Paški sir**) היא סוג קרואטי של גבינת חלב כבשים קשה בטעמים מובהקים שמקורה באי האדריאטי פאג. היא נחשבת בדרך כלל למפורסמת ביותר מבין כל הגבינות המיוצרות בקרואטיה וניתן למצוא אותה גם בשווקים רבים מחוץ למדינה.

## היסטוריה
ב-1774 כתב סופר המסעות אלברטו פורטיס, בדרכו לדלמטיה, על מוצרי האי פאג, כולל מלח ים, דבש מרווה, צמר וגבינת פאג. עד תחילת המאה ה-20 היו לתושבי פאג בקתות אבן יבשה משלהם, בהן חלבו את הכבשים והכינו גבינת פאג. בתי האבן הללו היו מעוטרים בגבעונים ובקנים מהשדות הסמוכים, הבקתות נבנו מחוץ לעיר על הגבעות הסלעיות שמעל כרי המרעה. רוב שטחי המרעה ממוקמים עד היום בחלקים ההרריים של האי וניתנים לזיהוי על ידי קירות האבן היבשה המקיפים אותם. מרחוק, חומות האבן המורכבות דומות לתחרת האי פאג המפורסמת (paška čipka) כשהן חוצות את הפסגות הסלעיות. מבחינה היסטורית, לא הייתה בעלות פרטית כלשהי על שטחי המרעה בזמנו והכבשים רעו בחופשיות על כל האדמה.

עם הזמן הפכו שטחי המרעה אט אט לבעלות פרטית. אז הרועים חזרו לעיירות ובקתות האבן שלהם הפכו לבתי מרעה. כאשר רועי צאן יצאו אל שטחי המרעה כדי לטפל בכבשים שלהם, הנשים קיבלו על עצמם את התפקיד של יצרניות הגבינות. גבינת הפאג קיבלה לאט, אבל בהתמדה, חשיבות לא רק כמזון למקומיים, אלא גם כסחורה לשיווק ברחבי קרואטיה וכך הפכה גבינת הפאג למקור הכנסה חשוב לתושבי הכפר והאי.

## תהליך ייצור
לאי פאג מסורת ארוכה של ייצור גבינות וחקלאות והוא האי המחורץ ביותר בים האדריאטי, המספק תנאים מושלמים לייצור גבינה. הנוף המזרחי של האי פאג נשלט על ידי רכס ההרים מכיוון היבשת, הולביט. בפסגות המושלגות הללו מצטבר אוויר חם וגם קר ובמיוחד בחורף, שמוליד את הפאג בורה (רוח). זוהי רוח חזקה, קרירה ויבשה שצוברת כוח כשהיא נושבת ונופלת במורדות הדרומיים של ולביט אל הים השקט שמתחתיה. לאחר מכן הבורה מתייבשת והופכת לאבק מלח יבש, שאותו היא מפזרת על כל האי פאג, והופכת אותו ללבן ולמלוח. בתנאים אלה על הגבעות הסלעיות של פאג, קיימים רק מיני צמחים עמידים וארומטיים ששורדים. הידועה והיקרה ביותר היא המרווה הריחנית של פאג. ישנן מושבות רבות של הצמח הפרחוני הסגול זהה המעטרות את אבן הגיר הלבנה והטהורה בחודש מאי, וממלאות את האוויר בניחוחם.
ממוזער|260x260 פיקסלים| גבינת פאג בחנות קמעונאית
על צמחייה מלוחה וארומטית כל כך, רועה בחופשיות סוג הכבשים האוטוכטוני של פאג, ומעניק לכבשים המקומיות איכויות וטעם ייחודיים בחלב שלהן, אשר מחלחל לטעמה של גבינת פאג.

## תעודה
היצרנים העיקריים של גבינת פג התאגדו כדי ליצור עמותה במטרה להשיג כינוי מקור מוגן (PDO) לגבינת פאג. הנציבות האירופית העניקה את הסמכת הכינוי ב-25 בנובמבר 2019. ה-PDO מטיל תנאים מחמירים של טכניקות ייצור וגם לגבי המקור המסוים של מוצרי הבסיס אשר יבטיח שגבינת פאג תישאר מוצר של פאג.

## קישורים חיצוניים

* "גבינת פאשקי סיר", פודיסטה, 9 ביולי 2011
* "סיראנה גליגורה"
* "השמחה של פאשקי סיר", Hudin.com, 11 ביולי 2011
* פאשקה סיראנה

## הערות שוליים

קטגוריה:המטבח הקרואטי
קטגוריה:גבינות כבשים
ג'ולייט דניאל

**ג'ולייט דניאל ורדן** (באנגלית: **Juliette Danielle Worden**; נולדה ב-8 בדצמבר 1980) היא שחקנית אמריקאית המוכרת בזכות גילום דמותה של ליסה, מושא אהבתו של ג'וני בסרט "החדר".

## קריירת משחק
### החדר
ממוזער|דמותה של ליסה בסרט "החדר" מגולמת על ידי ג'ולייט דניאל
דניאל הייתה השחקנית הראשית, יחד עם טומי ויזו בסרט הפולחן "החדר", בו היא גילמה את דמותה של ליסה, ארוסתו של ג'וני (ויזו). במקור, היא נבחנה לדמותה של מישל.

הסרט היווה כישלון ביציאתו: הוא נקטל בביקורות ונחשב לכישלון מסחרי. זמן מה לאחר צילומי "החדר", דניאל פרשה ממשחק במטרה להתמקד בקריירה אחרת. למרות זאת, במהלך השנים הסרט זכה למעמד של סרט פולחן לאור הקרנתו החוזרת והנשנית בהקרנות ליליות. בדומה לשחקנים אחרים ששיחקו בסרט, כגון טומי ויזו וגרג ססטרו, דניאל אימצה את ההצלחה שהסרט צבר ולעיתים הגיעה לאותן הקרנות. דניאל פתחה חשבון פייסבוק בו היא מתקשרת עם מעריציה.

השורה האהובה עליה מהסרט היא "תשאיר את התגובות הטיפשיות שלך בכיס שלך" ("Leave your stupid comments in your pocket").

### חזרה למשחק
בשנת 2012 דניאל חזרה לעסוק במשחק. היא שיחקה בסרטים "", "" ו-"Till Morning".

## חיים אישיים
מרבית ילדותה, דניאל גדלה ב, פרוור של יוסטון. בהמשך היא עברה יחד עם אמה ואחותה ללוס אנג'לס בתחילת שנות ה-2000 ושם החליטה להתמקד בקריירת משחק. בשנת 2017, דניאל עברה לסן אנטוניו כדי להיות קרובה למשפחתה.

ב-7 ביולי 2017, דניאל התחתנה עם ג'ו קלארק.

## גילומה ב-"חי בסרט"
הסרט "חי בסרט" משנת 2017 בכיכובו של ג'יימס פרנקו, מתאר את יצירת הסרט "החדר" ומבוסס על ספרו של השחקן גרג ססטרו. את דמותה של דניאל גילמה השחקנית , למרות שבריטני ספירס נשקלה לגילום התפקיד.

## פילמוגרפיה

## קישורים חיצוניים
* 

## הערות שוליים

קטגוריה:החדר (טומי ויזו)
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1980
טוויסט (ממתק)

**טוויסט** הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל. החטיף עשוי שוקולד, ופל וקרם קרמל. טוויסט נמכר באריזה מעוצבת בפסים צהובים וזהובים, במשקל של 28 גרם.

החטיף דומה מאוד ל Tunnock's Caramel Wafers שהושק בשנת 1952.

## היסטוריה
המוצר הושק על ידי עלית ב-1961, ונקרא בהשראת ריקוד רוקנרול - טוויסט, שהיה אופנה עולמית בשנות השישים. עד שנות ה-90 יוצר החטיף במפעל עלית ברמת גן בתהליך ידני, רק עם מעבר קו הייצור לנוף הגליל הפך ייצורו לממוכן ללא מגע יד אדם.

במהלך השנים שיווקה עלית מהדורות מיוחדות של החטיף כגון רולדה טוויסט, מיני רולדה אישית טוויסט, גלידה בטעם טוויסט.

## רכיבים
שוקולד חלב 38%, קרם קרמל 45%, קמח חיטה (גלוטן), סירופ גלוקוזה, סוכר, שומנים ושמנים מהצומח, מים, אבקת חלב, קמח סויה, מלח, מתחלבים (לציטין לפתית, E-471), חומרי טעם וריח, מתפיחים (E-503II,E-500II), אנזים (פרוטאינזה). מוצקי קקאו בשוקולד החלב הם מינימום 30%.

מקור הקקאו בשוקולד בחוף השנהב.

### רכיבים אלרגנים
גלוטן חיטה, חלב, סויה, ביצים, שומשום, בוטנים, מכיל אגוזים: לוז, אגוזי פקאן, שקדים.

עלול להכיל גלוטן שעורה, גלוטן שיפון.

## קישורים חיצוניים

* טוויסט, באתר עלית
* 

## הערות שוליים

קטגוריה:חטיפי שוקולד
קטגוריה:מותגי מזון
קטגוריה:עלית: מוצרים
יהודה רידר

**יהודה רידר** (1928 - ג' באדר ה'תשע"ג, 13 בפברואר 2013) היה ראש המועצה המקומית הראשון של קריית ארבע. בשנות ה-50 היה מראשי מחתרת ברית הקנאים, וריצה עונש מאסר.

## ביוגרפיה

נולד בגרמניה ב-1928 למיכאל ואסתר. עלה ארצה ב-1937, והיה מזוהה עם אגודת ישראל. לאחר קום המדינה היה מורה לעולים מתימן במעברת עין שמר, אך בשל טענותיו לכפייה אנטי דתית, אותן שטח מעל דפי העיתונות, הוא פוטר.

בתחילת שנות ה-50 היה מראשי מחתרת ברית הקנאים, והיה אמור להטיל רימון עשן לאולם הכנסת בעת הדיון על גיוס נשים לצה"ל. במאי 1951 נעצר עם שאר חברי המחתרת במעצר מנהלי. הוא הועמד לדין עם שלושת מנהיגי המחתרת הנוספים (בהם הרב מרדכי אליהו, שהמשיך לשמור על קשרי חברות עם רידר), הודה ב-25 סעיפי אישום וב-1952 הוא נידון לשנת מאסר בפועל. ב-1953 נעצר שוב בחשד להטמנת פצצה בבניין משרד החינוך בירושלים, אך שוחרר בערבות לאחר כשבוע מחוסר ראיות שקשרו אותו למעשה.

בשנות ה-70 היה סגן מנהל מחלקת התברואה בעיריית ירושלים.

לאחר כינון מועצה מקומית בקריית ארבע במרץ 1981 מונה לראש המועצה. כיהן בתפקיד עד ספטמבר 1982. שלושה שבועות לאחר מכן נעצר עם שלושה מתושבי היישוב בנסיבות שלא הובררו, ושוחרר בערבות למחרת לאחר ששיתף פעולה בחקירתו.

היה מראשי גוש אמונים, שם נמנה עם קבוצת "לאו"ר" (למען אחי ורעי) שתמכה בעצורי המחתרת היהודית.

נפטר בג' באדר ה'תשע"ג (פברואר 2013) ונקבר בהר המנוחות.

## משפחתו
בתו נורית נישאה לרב ראובן בן אוליאל, רב היישוב כרמי צור. בנם עמירם בן אוליאל הורשע ברצח בני משפחת דוואבשה בדומא.

## הערות שוליים

קטגוריה:ראשי מועצת קריית ארבע
קטגוריה:מורשעים בעבירות על רקע אידאולוגי בישראל
קטגוריה:עובדי עיריית ירושלים
קטגוריה:עצירים מנהליים בישראל
קטגוריה:פעילי גוש אמונים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:ישראלים שנולדו ב-1928
קטגוריה:ישראלים שנפטרו ב-2013
חוות תקוע

**חוות פטריות תקוע בע"מ** (הוקמה בשנת 1986) היא חברה פרטית העוסקת בגידול, ייבוא ושיווק זני פטריות אקזוטיות וירקות מיוחדים, חלקם מגידול עצמי בחווה וחלקם מייבוא ומרכש מקומי.

בשנותיה הראשונות, עסקה החווה באופן בלעדי בגידול פטריות אקזוטיות, ועם השנים הרחיבה את היצע מוצריה באמצעות ייבוא מוצרים שהוצגו לראשונה לעולם הקולינריה הישראלי.

חוות תקוע היא ספקית חומרי גלם לכלל רשתות השיווק בישראל, לשווקים הפתוחים ולמבחר מסעדות. בחוות תקוע מגדלים פטריות שיטאקי ויער טריות והיא היבואנית הבלעדית בישראל של פטריות שי-מג'י, פטריות מלך היער ושינוקי וכן של אנדיב לבן ואדום.

## רקע היסטורי
חוות תקוע הוקמה בשנת 1986 על ידי מירה ויגנסברג ואורן קסלר, זוג עולים חדשים שקבעו את מושבם ביישוב תקוע בגוש עציון.

בשנים הראשונות לשהותה בישראל, עסקה מירה במחקר אודות פעילות מערכת החיסון בקרב חולי סרטן באוניברסיטה העברית בירושלים, במסגרת המחקר נחשפה לממצאי מחקר רבים המצביעים על כך שזני פטריות מאכל מסוימות מעצימים את פעילות המערכת החיסונית הטבעית. באותם ימים, לא גודלו בישראל פטריות אקזוטיות והמעט שהיו זמינות, יובאו כמיובשות.

תובנות אלו הובילו את בני הזוג, קסלר וויגנסברג, להקים את "חוות פטריות תקוע" ולגדל סוגי פטריות שטרם גודלו בישראל.

בראשית הדרך, סיפקה חוות תקוע את תוצרתה למטבחי עילית וירקני בוטיק בלבד. בחלוף השנים, שיתופי הפעולה של חוות תקוע עם שפים בולטים בישראל הגבירו את הביקוש למוצרים נוספים והיצע החווה התרחב לירקות ופירות מיוחדים כמו אנדיב, שאלוט, ג'ינג'ר, אספרגוס, ליים ועוד. בנוסף, שוכללו שיטות גידול הפטריות על ידי יישום תנאי גידול ובקרה בסטנדרטים מדעיים. כמו כן, הוקם בחווה פס ייצור לפטריות מיובשות. עקב הרחבת היצע המוצרים, שינתה החברה את שמה המסחרי ל"חוות תקוע".

חוות תקוע הייתה הראשונה לגדל בישראל פטריות אקזוטיות כמו שיטאקי ופטריות יער. כמו כן, חשפה את הקהל הקולינארי הישראלי לראשונה למגוון מוצרים שיובאו על ידה באופן בלעדי.

### מוצרים מיובאים
בין השאר, החווה ייבאה ושיווקה לראשונה בישראל את פטריות "מלך היער". השם המסחרי המוכר כיום לסוג פטריה זה נטבע על ידי החווה, על בסיס השם המסחרי האנגלי King Oyster. כמו כן, משווקת החווה לשוק מוצרים ממדינות שונות – פטריות שי-מג'י ושינוקי מהמזרח ואנדיב לבן ואדום מאירופה. מוצרים אלו מיובאים על ידי החווה באופן בלעדי בארץ. כמו כן, מייבאת החווה שורש ג'ינג'ר טרי ובצלצלי שאלוט.

החווה מפעילה מערך מכירות והפצה בפריסה ארצית ופועלת מסחרית מול כלל גורמי הקמעונאות בשוק מוצרי הצריכה: רשתות שיווק ולקוחות קמעונאיים פרטיים כמו גם לקוחות סיטונאיים ושוק מוסדי.

### רכש ישראלי
החווה משווקת תוצרת ישראלית מגוונת כגון, בין השאר:
* תירס מתוק (צהוב ולבן)
* כרוב ניצנים טרי
* אפונת שלג
* ליים
* אספרגוס
* בייבי ברוקולי
* למון גראס
* שורש כורכום טרי - בעונה

## הישגים ופרסים
בשנת 2018, זכתה חוות תקוע בפרס 100 המשקים המצליחים בישראל.

## קישורים חיצוניים

## הערות שוליים

תקוע
קטגוריה:ישראל: חברות פרטיות
קטגוריה:חברות מזון ישראליות
קטגוריה:תקוע
תנוחת לוטוס (תנוחת מין)

[ממוזער|[איור של תנוחת הלוטוס]]
[ממוזער|איור של תנוחת הלוטוס ב[קאמה סוטרה]]
**תנוחת לוטוס** (באנגלית: **lotus position** או **lotus flower**) היא תנוחה מינית במהלכה הגבר חודר אל האישה תוך שהוא יושב בתנוחת הלוטוס הקלאסית.

## היסטוריה ואטימלוגיה
### ביפן
התנוחה נכללת בין 48 התנוחות היפניות המסורתיות  ומכונה בשם **居茶臼** ו-**帆掛** (בתעתיק לעברית: **איצ'אוסו** ו**הוקאקה**). כאשר האישה כורכת את זרועותיה סביב צווארו של הגבר נקראת התנוחה **忍び居茶臼** או **唐草居茶臼**. כשהגבר יושב על כיסא או מיטה היא מכונה גם **地藏抱き**.

### בבודהיזם הטיבטי
תנוחת הלוטוס קיימת גם במין הטנטרי  וידועה בשם **יאב-יאם** (בעברית: אבא-אמא)  אשר לקוחה מהבודהיזם הטיבטי ומייצגת את האיחוד הקדמוני של החוכמה (מיוצג על ידי הזכר; אופיה ) וחמלה (מיוצג על ידי הנקבה; פראג'ניה ). השימוש באיחוד המיני כסמל לאיחוד מיסטי התפתח מהמחשבה הטנטרית ההודית, אך הרעיון מעולם לא התקבל במלואו על ידי הבודהיסטים של סין ויפן. בטיבט, תמונות היאב-יאם אינן מיועדות לשימוש כללי אלא מיועדות לצפייה רק על ידי מי שקיבל הדרכה נכונה בנוגע למשמעותן האזוטרית.

### בסין
התנוחה מתוארת גם בכתבים סיניים עתיקים:

## התנוחה
תנוחת הלוטוס מתבצעת כאשר הגבר יושב על משטח כלשהו ומשכל את רגליו בדומה לתנוחת הלוטוס הקלאסית, בעוד האישה יושבת על ירכי הגבר כשפניה מופנות אליו ואיבר מינה ממוקם מול איבר המין הזכרי במהלך החדירה דומה לתנוחת הבוקרת .

## יתרונות
תנוחת הלוטוס נחשבת כמועילה בהגעה לאורגזמה נשית, זאת עקב הגירוי המתמיד של הדגדגן במהלך התנוחה.

## ראו גם
* דוגי סטייל

## הערות שוליים

קטגוריה:תנוחות מין
קטגוריה:בודהיזם טיבטי
מפלגת הקונגרס הלאומית

**מפלגת הקונגרס הלאומית** (בהינדי: **राष्ट्रवादी कांग्रेस पार्टी**; באנגלית: **Nationalist Congress Party** (**NPC**)) היא מפלגה פוליטית בהודו, שמרכזה במהאראשטרה.

## היסטוריה
מפלגת הקונגרס הלאומית הוקמה ביולי 1999, לאחר ששארד פאוור, פ. א. סנגמה וטריק אנוואר  הודחו ממפלגת הקונגרס הלאומי ההודי לאחר שהתנגדו למנהיגת המפלגה החדשה סוניה גנדי בטענה שמנהיג הודו יכול להיות רק מי שנולד בהודו.

ההצלחה האלקטוראלית הגדולה ביותר של המפלגה הייתה במהאראשטרה, בה זכתה המפלגה בבחירות ב-1999 ב-58 מתוך 288 מושבים וחברה לקואליציה עם הקונגרס. הברית בין המפלגות נמשכה גם בבחירות ללוק סבהה ב-2004, כשמפלגת הקונגרס הלאומית הייתה חברה בחזית הפרוגרסיבית המאוחדת בהובלת הקונגרס, והייתה חברה בממשלתו של מאנמוהאן סינג.

הקואליציה של מפלגת הקונגרס הלאומית והקונגרס הלאומי ההודי במהאראשטרה המשיכה להתקיים גם בבחירות ב-2004, בה זכתה המפלגה ביותר מושבים מהקונגרס ושארד פאוור היה ראש השרים, וגם בבחירות ב-2009, בה הייתה מפלגת הקונגרס גדולה יותר וראש השרים מונה מטעמה.

ב-2004 פרש סנגמה מהמפלגה, כשהוא לוקח איתו את סניף המפלגה בצ'האטיסגאר. הוא שב והתאחד עם המפלגה לאחר מכן, אך ב-2012 פרש בשנית לאחר שפאוור הודיע על תמיכה בפרנב מוקהרג'י מועמד הקונגרס לנשיאות הודו, מולו התמודד סנגאמה. ב-2013 הקים סנגאמה את מפלגת העם הלאומית.

באפריל 2023 איבדה המפלגה את מעמד מפלגה לאומית הניתן על ידי ועדת הבחירות של הודו.

ביולי 2023 התפלגה המפלגה בין תומכי המייסד, שארד פאוור, לבין תומכי אג'ית פאוור . בפברואר 2024 קיבלה ועדת הבחירות של הודו את תביעת הפלג בראשות אג'יט פאוור לסמל הבחירות של המפלגה, והגדירה אותה כמפלגה הקונגרס הלאומית ה'אמיתית'. הפלג בראשות שארד פוואר קיבל את השם מפלגת הקונגרס הלאומית - שארדצ'אנדרה פוואר. החלטה דומה קובלה בעקבות כך על ידי יושב ראש האספה המחוקקת של מהאראשטרה.

## תוצאות בחירות

## קישורים חיצוניים

* 

* 

## הערות שוליים

קטגוריה:הודו: מפלגות
קטגוריה:מהאראשטרה: פוליטיקה
קטגוריה:מפלגות שהוקמו ב-1999
קטגוריה:מפלגות מרכז
א. ק. אנטוני

**ארקמפביל קורין אנטוני** (במלאיאלם: **എ.കെ. ആന്റണി**; נולד ב-28 בדצמבר 1940) הוא פוליטיקאי הודי שכיהן כראש השרים של קרלה וכשר ההגנה של הודו.

## ביוגרפיה
אנטוני נולד ב-28 בדצמבר 1940 בצ'רת'לה שבטרוונקור (היום בקרלה) למשפחה קתולית.

אנטוני קיבל תואר ראשון באומנות ובמשפטים, ובמהלך לימודיו היה מעורב בתנועת הסטודנטים של הקונגרס הלאומי ההודי בקרלה. ב-1966 היה אנטוני לנשיא תנועת הנוער. עם הפיצול בתנועת הקונגרס ב-1969, הצטרף אנטוני לקונגרס (R) בהובלת אינדירה גנדי.

ב-1970 נבחר אנטוני לראשונה לאספה המחוקקת של קרלה.

בבחירות שנערכו בקרלה במרץ 1977 נצחה מפלגת הקונגרס, וקנות' קרונקראן  הושבע כראש השרים מטעמה, אך הוא נאלץ להתפטר עקב פרשיית רג'אן , בה עונה למוות פ. רג'אן במהלך מצב החירום בהודו והאחריות נפלה על קנות', שכיהן כשר הפנים של קרלה באותה תקופה. אנטוני נבחר להחליף אותו, וב-25 אפריל 1977 הושבע לראש השרים של קרלה.

בינואר 1978 התפצלה מפלגת הקונגרס בשאלת התמיכה באינדירה גנדי. אנטוני חבר לקונגרס הלאומי ההודי (U) , פלג שהתנגד לאינדירה ונותר לכהן כראש השרים של קרלה עד אוקטובר 1978, אז התפטר כמחאה על החלטת ועדת הבחירות של הקונגרס להעניק את תמיכתה לאינדירה גנדי בבחירות ביניים.

ב-1993 נבחר אנטוני לרג'יה סבהה ושימש כשר לאספקה אזרחית למשך שנה ב-1994 בממשלת פ. ו. נרסימהה ראו, אך התפטר בעקבות שערורייה.

במרץ 1995 חזר אנטוני לכהן באספה המחוקקת של קרלה ולמשרת ראש השרים, שוב לאחר התפטרותו של קנות' קרונקראן , שהסתבך בפרשת שחיתות. בבחירות בקרלה ב-1996 הפסידה מפלגת הקונגרס, ואנטוני היה למנהיג האופוזיציה.

בבחירות לאספה המחוקקת של קרלה ב-2001 ניצחה מפלגת הקונגרס בראשות אנטוני, והוא שב לכהן כראש השרים. בעקבות הבחירות ללוק סבהה ב-2004, בהם לא זכתה הקונגרס במושב אחד בקרלה, נאלץ אנטוני להתפטר מתפקידו כראש השרים.

ב-2005 נבחר אנטוני בשנית לרג'יה סבהה, ובאוקטובר 2006 צורף לממשלת מאנמוהאן סינג כשר ההגנה. הוא כיהן בתפקיד עד תום ממשלת סינג השנייה ב-2014, כשהוא אחד משרי ההגנה בעלי הכהונה הארוכה ביותר בהודו.

בבחירות לרג'יה סבהה באפריל 2022 הודיע אנטוני כי לא יתמודד לכהונה נוספת ברג'יה סבהה.

## חיים אישיים
ב-17 במרץ 1985 נישא אנטוני לאליזבת', ולהם שני בנים.

אנטוני הוא אתאיסט.

## קישורים חיצוניים

## הערות שוליים

קטגוריה:שרי ההגנה של הודו
קטגוריה:ראשי ממשלות המדינות והטריטוריות של הודו
קטגוריה:חברי הרג'יה סבהה
קטגוריה:קרלה
קטגוריה:ראשי שרים מטעם הקונגרס הלאומי ההודי
קטגוריה:שרי ממשלות מאנמוהאן סינג
קטגוריה:הודים שנולדו ב-1940